open-index/open-wikipedia-markdown huggingface dataset:
Իգոր Կալինին

**Իգոր Օլեգովիչ Կալինին** (; ), ռուս, անցյալում ուկրաինացի ֆուտբոլիստ, «Դինամո» (Մոսկվա) ակումբի պաշտպան։

2014 թվականին ստացել է ռուսական անձնագիր։

## Ակումբային կարիերա
Իր կարիերան սկսել է Սևաստոպոլի ՕՌՄՊՄԴ-5-ում։ 2011 թվականին տեղափոխվել է «Իլիչյովեց» ակումբ։ Իգորը 2012/13 և 2013/14 մրցաշրջաններում հանդես է եկել Մարիուպոլի թիմի երիտասարդական կազմում՝ ընդհանուր անցկացնելով 38 խաղ։ Նրա նորամուտային խաղը «Իլիչովեցում» կայացել է 2014 թվականի ապրիլի 27-ին «Սևաստոպոլ» ակումբի դեմ խաղում։ Առաջնության վերջին տուրի «Տավրիա» ակումբի դեմ խաղում Իգորը ընդգրկվել է ակումբի թիմի կազմում, սակայն խաղադաշտ այդպես էլ դուրս չի եկել։ 2014 թվականի մայիսին հրավիրվել է մասնակցելու «Զենիթ» ակումբի դիտումներին։

2015 թվականի հունվարին ընդգրկվել է Լուգանսկի «Զարիա» ակումբի կազմում, որտեղից նույն թվականի դեկտեմբերին ինքնակամ հեռացել է, այն բանից հետո, երբ ներմայրցամաքային հետաքննության արդյունքներով բացահայտվել է որպես երիտասարդական կազմի հանդիպումների արդյունքների մանիպուլյացիայի միջոցառումների կազմակերպիչ։ Ֆուտբոլիստը ինքը մեղադրանքները հերքել է։

2016 թվականի սեպտեմբերին դարձել է Կրոպիվնիցկի «Զվեզդա» ակումբի ֆուտբոլիստ, սակայն ձմեռային տրանսֆերային պատուհանի ժամանակ հեռացել է թիմից։

2018 թվականի փետրվարին պայմանագիր է կնքել «Կրասնոդար» ակումբի հետ։ Ֆուտբոլիստի նորամուտը Ռուսաստանի պրեմիեր լիգայում կայացել է 2018 թվականի ապրիլի 2-ին 24-րդ տուրի «Անժիի» դեմ տնային խաղում։ Օգոստոսի 3-ին հեռացել է թիմից։ Սեպտեմբերի 20-ին պայմանագիր է կնքել Կազանի «Ռուբին» ակումբի հետ։

2019 թվականի հունիսի 14-ին տեղափոխվել է Մոսկվայի «Դինամո» ակումբ։

## Կարիերան հավաքականում
Խաղացել է Ուկրաինայի մինչև 18 և 19 տարեկանների հավաքականում։

## Վիճակագրություն
### Ակումբային

## Ծանոթագրություններ

## Արտաքին հղումներ
* Ֆուտբոլիստի էջը Ուկրաինայի Պրեմիեր լիգայի կայքում

Կատեգորիա:Դինամո Մոսկվայի ֆուտբոլիստներ
Կատեգորիա:Զարյա Լուգանսկի ֆուտբոլիստներ
Կատեգորիա:Մարիուպոլի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆակելի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Վոլգարի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
The Hype

**The Hype**, երգ` գրաված և ձայանագրված ամերիկյան Twenty One Pilots դուետի կողմից, իրենց հինգերորդ՝ Trench (2018) ստուդիական ալբոմի համար։ Երգը թողարկվել է որպես Trench ալբոմի վեցերորդ սինգլ 2019 թվականի հուլիսի 16-ին *Fueled by Ramen* և *Elektra Music Group* լեյբլերով։ Երգը գրել է վոկալիստ Թայլեր Ջոզեֆը, իսկ արտադրությամբ զբաղվել են Փոլ Մինիի հետ միասին։ Երգի տեքստը համառության ու նվիրվածության մասին է։ «*The Hype»*-ը հասել է մինչև երրորդ հորիզոնականի *US Billboard Hot Rock Songs* հիթշքերթում։

## Կազմը
Ինչպես և Trench ալբոմի երգերի մեծ մասը «*The Hype»*-ը նույնպես գրվել է ֆրոնտմեն Թայլեր Ջոզեֆի կողմից, իսկ պրոդյուսերությամբ Թայլերի հետ միասին զբաղվել է Փոլ Մինին` *Mutemath* ալտերնատիվ ռոք խմբից։ Երգը գրելու և ձայնագրելու գործընթացը տեղի է ունեցել գաղտնի` Կոլումբոսում գտնվող Ջոզեֆի նկուղային ստուդիայում, Օհայո նահանգ, մինչդեռ միքսվել է Ադամ Հոուկինսի կողմից և յուրացվել Քրիս Գերինգերի կողմից *Sterling Sound*-ում, Նյու Յորք։ *Coup de Main* ամսագրին տված հարցազրույցում Ջոզեֆն ասել է, որ երգը գրելիս նա ցանկացել է, որ իր ստեղծագործությունը հնչի այնպես, ինչպես իր մանկության տարիներին։

## Քննադատություն
*The Hype*-ը դրականապես է ընդունվել երաժշտական քննադատների կողմից։ Գարի Ռայանը NME-ից կարծիք է հայտնել, որ *The Hype* երգը Trench ալբոմի այն երգերից է, որը «բավական ուժեղ է, որպեսզի գոյություն ունենա ցանկացած այլ պատմության մեջ»։ Քրիս Փեյնը Billboard-ից երգը նկարագրել է որպես «ցնծացող, ամբոխի համար պատրաստ պանորամա»։

## Անձնակազմ
**Ձայնագրում և մենեջմենտ**

*Ձայնագրված Թայլեր Ջոզեֆի տնային ստուդիայում (Կոլումբոս,Օհայո) և United Recording Studios-ում (Հոլիվուդ Կալիֆոռնիա)
*Յուրացված Sterling Sound-ում (Նյու Յորք, Նյու Յորք)

**Twenty One Pilots**
* Թայլեր Ջոզեֆ– վոկալ, բաս, ուկուլելե, երգեհոն, կիթառ, արտադրություն
* Ջոշ Դան– հարվածային գործիքներ, բեք-վոկալ
**Լրացուցիչ անձնակազմ**
* Փոլ Մինի– սինթեզատոր, արտադրություն
* Ադամ Հոուկինս– միքս
* Քրիս Գրեհրինգեր– Յուրացում

## Ծանոթագրություններ

Կատեգորիա:2018 երգեր
Կատեգորիա:2019 երգեր
Կատեգորիա:2019 սինգլներ
Կատեգորիա:Twenty One Pilots խմբի երգեր
Կատեգորիա:Ամերիկյան ալտերնատիվ ռոք երգեր
Կատեգորիա:Սինգլներ այբբենական կարգով
Գեղեցիկ հայկական քիթը (նկար)

**Գեղեցիկ հայկական քիթը**,
Էդգար Շահինի հոգեբանական նկարներից։ Պատկերված են երկու ֆրանսուհու և արծվաքիթ հայուհու հոգեբանական նկարագրերը։ Սևի և սպիտակի կոնտրաստները նկարին տալիս են բարձր որակ։

## Նկարագրություն
Հայուհու դեմքն արտահայտում է անակնկալի եկած մարդու զարմանք, զգաստ անտարբերություն, մի փոքր վրդովմունք, մինչդեռ ֆրանսուհիների արտահայտությունը ուրախ է, ինքնաբուխ, անկաշկանդ։

Տիպերն ընտրված են կյանքից, նրանց շարժումները անբռնազբոս են, բնական է նրանց ծիծաղը, իսկ կոմպոզիցիան` դինամիկ։

## Արձագանքներ
Շահինի արտահայտչական միջոցները այնքան բազմազան են ու անսպառ, որ չի վրիպել եվրոպացի արվեստաբանների ուշադրությունից։ Այդ մասին Հանրի Մարքրին հիացմունքով գրել է.

## Ծանոթագրություններ

Կատեգորիա:1922 նկարներ
Կատեգորիա:Էդգար Շահինի նկարներ
Լուբումբաշի

**Լուբումբաշի** (, մինչև 1966 թվականը՝ **Էլիզաբեթվիլ**), Կոնգոյի Դեմոկրատական Հանրապետության երկրորդ խոշորագույն քաղաքը, Վերին Կատանգա նահանգի վարչական կենտրոնը (1971 թվականից մինչև 1997 թվականը նահանգը կոչվել է Շաբա)։ Պղնձի արդյունահանման և ձուլման կենտրոն։ Բնակչությունը՝ ։

thumb|left|Կենտրոնական բանկի մոտ
[thumb|left|Ուղևորներով առաջին գնացքը [Կինդու քաղաք է ժամանում Լուբումբաշիից վերականգնված երկաթուղով]]
Բելգիական գաղութարարների և գործարանների առկայությունը տարածաշրջանում պայմանավորված է պղնձի հանքավայրերով և Հարավային Աֆրիկայում երկաթուղու շինարարությամբ։ Երկաթուղին Կոնգոյի սահմանին (ներկայիս Զամբիայի կողմից) մոտեցել է 1908 թվականին և ապագա քաղաք է հասել 1910 թվականի սեպտեմբերի 27-ին, իսկ հարևան «L’Etoile du Congo» («Congo Star», «Կոնգոյի աստղ», նախկինում՝ Կուլուկուլուկու (Kalukuluku) հանքին՝  հոկտեմբերի 1-ին։ Համապատասխանաբար 1910 թվականի սեպտեմբերի 1-ին բելգիական գաղութային իշխանություններն այդ ժամանակ Լուբումբաշի գետի ափին կառուցվող նոր քաղաքը հայտարարել են Կատանգա նահանգի մայրաքաղաք։ Քաղաքը կոչվել է Էլիզաբեթվիլ ի պատիվ Էլիզաբեթ Բավարացու (1876-1965)՝ դրանից կարճ ժամանակ առաջ թագադրված Ալբերտ I-ի կնոջ։ Էլիզաբեթն Ալբերտի հետ այցելել են այդ վայրերը 1909 թվականին՝ Ալբորտի հորեղբոր մահանալուց և նրա գակալաությունից ընդամենը մի քանի ամիս առաջ։

Իր ներկայիս անվանումը, որը հիմնված է քաղաքի մոտ հոսող գետի անվան վրա, բնակավայրն ստացել է 1966 թվականին՝ համաձայն նախագահ Սեսե Սեկո Մաբուտուի քաղաքականության, որը նպատակ ուներ վերադառնալ Կոնգոյի սկաբնական անվանումներին։ Գետի անվանումը իր հերթին ծագում է bumba բառից, որը նշանակում է «կավ» բեմբա տեղական լեզվով և ազգակցական այլ լեզուներով։

Լուբումբաշին երկաթուղային հանգույց  է (չնայած երկաթուղիները վատ վիճակում են)։ Այստեղ կա միջազգային օդանավակայան։

Քաղաքն ունի համալսարան, Կենտրոնական Աֆրիկայի արդյունաբերության զարգացման հետազոտությունների կենտրոն, Աֆրիկյան լեզուների ուսումնասիրության և ազգագրության կենտրոն։

Զարգացած են պղնձաձուլությունը, տեքստիլ, քիմիական արդյունաբերությունները։

## Կլիմա


## Ծանոթագրություններ

Կատեգորիա:1910 թվականին հիմնադրված բնակավայրեր
Կատեգորիա:Աֆրիկայի բնակավայրեր
Կատեգորիա:Աֆրիկայի քաղաքներ
Կատեգորիա:Բնակավայրեր այբբենական կարգով
Կատեգորիա:Կոնգոյի Դեմոկրատական Հանրապետության համալսարանական քաղաքներ
Կատեգորիա:Կոնգոյի Դեմոկրատական Հանրապետության քաղաքներ
Կատեգորիա:Պատմական երկրների մայրաքաղաքներ
Բոբ Բուլոք

**Բոբ Բուլոք** (), ամբողջական անունը՝ **Ռոբերտ Դուգլաս Բուլոք ավագ** (, ), ամերիկացի քաղաքական գործիչ, Տեխասի 38-րդ փոխնահանգապետ (1991-1999), Տեխաս նահանգի քարտուղար (1971-1973)։

## Կենսագրություն
Բոբ Բուլոքը ծնվել է 1929 թվականի հուլիսի 10-ին Հիլսբորոյում, Հիլ շրջան, Տեխաս։ Հիլսբորոյում ավարտել է դպրոցը և Հիլսբորոյի կրտսեր քոլեջը։

1951-ից 1954 թվականներին Բուլոքը ծառայել է ԱՄՆ ռազմաօդային ուժերում և մասնակցել է Կորեական պատերազմին։ Տեխաս վերադառնալուց հետո Բուլոքը սովորել է Լաբբոկի Տեխասի տեխնոլոգիական համալսարանում և ստացել է արվեստների բակալավրի աստիճան (*B.A.*)։ Նաև սովորել է Բեյլորի համալսարանի իրավունքի դպրոցում և 1958 թվականին ստացել է *Juris Doctor* առաջին իրավաբանական աստիճանը։

1956 թվականին Բուլոքն ընտրվել է Տեխասի ներկայացուցիչների պալատ և այնտեղ աշխատել է 1957-ից 1959 թվականներին։ Դրանից հետո որոշ ժամանակ զբաղվել է իրավաբանական գործունեությամբ, ինչպես նաև` մասնակցել է տարբերի կոմիտեների և հանձնաժողովների աշխատանքներին։

1971 թվականին Տեխասի նահանգապետ Փրեսթոն Սմիթը Բուլոքին նշանակել է Տեխասի նահանգի քարտուղար, և այդ պաշտոնում նա աշխատել է մինչև 1973 թվականը։

1975-ից 1991 թվականներին Բուլոքն աշխատել է Տեխաս նահանգի վերահսկիչ։

1990 թվականին Բուլոքը որպես թեկնածու մասնակցել է Տեխասի նահանգապետի ընտրություններին և հաղթանակ է տարել Տեխասի ապագա նահանագապետ Էն Ռիչարդսի հետ։ Բուլոքը Տեխասի փոխնահանգապետի պաշտոնում աշխատել է երկու չորսամյա ժամկետ՝ 1991 թվականի հունվարից մինչև 1999 թվասկանի հունվարը։

Բոբ Բուլոքը մահացել է 1999 թվականի հունիսի 18-ին Օսթինում և հուղարկավորվել է Տեխաս նահանգի գերեզմանատանը։

## Ծանոթագրություններ

Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի փաստաբաններ
Մայդուգուրի

**Մայդուգուրի** (), քաղաք Նիգերիայի հյուսիս-արևելքում, Բորնո ֆեդերալ նահանգի վարչական կենտրոնը։

## Պատմություն
Քաղաքը հիմնադրվել է 1907 թվականին, որպես Նիգերիայի հյուսիսում գտնվող բրիտանական ուժերի ադմինիստրատիվ առաջնային պահակետ։ Հետագայում դարձել է Բարնու սուլթանի նստավայրը՝ Կուկավա և Դիկվա հին մայրաքաղաքների փոխարեն։ 1960-ական թվականներից սկսած քաղաքը բազմիցս եղել է էթնիկական և կրոնական հողի վրա  տեղի ունեցած բռնությունների ականատես։ 1982 և 2001 թվականներին տարբեր կրոնական խմբերի միջև տեղի են ունեցել զանգվածային բախումներ։

2006 թվականի փետրվարին քաղաքում տեղի է ունեցել մուսուլմանների զանգվածային խռովություններ, որոնք պայմանավորված էին դանիական թերթերից մեկում Մուհամեդ մարգարեի ծաղրանկարների հրապարակմամբ։ Խռովությունները քրիստոնեական թաղամասերում վերածվել են կոտորածների։ Ընդհանրումներից սպանվել է 15 մարդ և 12 եկեղեցական։ 2013 թվականի մայիսի 14-ին Նիգերիայի նախագահ Գուդլակ Ջոնաթանը «Բոկո Հարամ» իսլամիստական խմբավորման գործունեությամբ պայմանավորված` արտակարգ դրություն է մտցրել Մայդուգուրի շրջանում և երկրի հյուսիսում գտնվող մի շարք այլ շրջաններում։ Մոտ մեկ տարի քաղաքում համեմատաբար հանգիստ է եղել, սակայն 2014 թվականի հունիսի 4-ին քաղաքի ծայրամասում` Մայդուգուրի համալսարանի մոտ գտնվող Բարդերի գյուղում «Բոկո Հարամի» զինյալները հարձակում են գործել տեղի բնակիչների վրա՝ սպանելով մոտ 45 մարդու։

## Աշխարհագրություն և կլիմա
Քաղաքը գտնվում է երկրի հյուսիս-արևելքում, Նգադ գետի ափին, Չադ լճից մոտ 100 կիլոմետր հարավ-արևմուտք։ Քաղաքում գործում է համալսարան և քաղաքային թանգարան։ 1964 թվականից Մայդուգուրում մեծ ջանքերով կառուցվել է երկաթգիծը, որը քաղաքը կապում է Գվինեական ծոցի ափի հետ (մինչև Պորտ Հարկորտ)։ Քաղաքում կա միջազգային օդանավակայան։

Մայդուգուրիի կլիման տաք կիսաչորային է։ Ամենաբարձր ջերմաստիճանը (47&nbsp;°C) գրանցվել է 1983 թվականի մայիսի 28-ին, իսկ ամենացածրը` (5&nbsp;°C), 1979 թվականի դեկտեմբերի 26-ին։

## Բնակչություն
2009 թվականի տվյալներով բնակչությունը կազմել է 1 197 497 մարդ։ Բնակչության մեծամասնությունը հաուսաներն են, Մայդուգուրիում ապրում են նաև կանուրիներ և բագգարաներ։ Համալսարանում դասավանդման լեզուն անգլերենն է։ Գերակշիռ մասն են կազմում իսլամի հետևորդները կան նաև քրիստոնյա փոքրամասնություններ։ Մայդուգուրի քաղաքը Հյուսիսային Նիգերիայի ավանդական առևտրային կենտրոնն է։ Մայդուգուրիի կենսամակարդակն ավելի բարձր է, քան Նիգերիայում կյանքի միջին մակարդակը։

## Ծանոթագրություններ

Կատեգորիա:1907 թվականին հիմնադրված բնակավայրեր
Կատեգորիա:Նիգերիայի քաղաքներ
Ջալալ Աբդե

Բժիշկ **Ջալալ Աբդե** (, ), իրանցի դիվանագետ և քաղաքական գործիչ։ 1956-60 թվականներին Միավորված ազգերի կազմակերությունում Իրանի մշտական ներկայացուցիչը։ 1960 թվականին կարճ ժամանակ զբաղեցրել է Իրանի արտաքին գործերի նախարարի պաշտոնը։ 1962-63 թվականներին՝ ՄԱԿ-ի ժամանակավոր գործադիր իշխանության մշտական ադմինիստրատոր Արևմտյան Իրիանում։

## Կենսագրություն
Ջալալ Ամդեն ծնվել է 1909 թվականին Բորուջերդ քաղաքում։ Նա շեյխ Մուհամեդ Աբդեի եղբայրն էր և Ալի Աբդենի որդին։ Նրա հայրը երկար տարիներ եղել է  իրավաբանական դպրոցի դատավոր և ուսուցիչ։ Ջալալը սովորել է Սորբոնում, որտեղ իրավունքի ոլորտում ստացել է դոկտորական աստիճան։ Մոհամմեդ Ռեզա Փահլավիի կառավարման առաջին տարիներին նա ստացել է քրեական դատարանի դատախազի պաշտոնը։ 1945 թվականին ընտրվել է Իրանի Ազգային ժողովի դեմոկրատական կուսակցության պատգամավոր։ 1949 թվականին Արդարադատության նախարարությունից տեղափոխվել է արտաքին գործերի նախարարություն։ Նշանակվել է Հնդկաստանի դեսպան։ Որոշ ժամանակ եղել է ՄԱԿ-ում Իրանի ներկայացուցիչը։ 1955 թվականի ապրիլի 18-24-ը ներկայացրել է Իրանը Բանդունգի կոնֆերանսում։ Որպես ՄԱԿ-ի ներկայացուցիչ ուղարկվել է Կամերուն։ 1960 թվականի հունիսի 22-ից մինչև 1960 թվականի օգոստոսի 11-ը Ջալալ Աբդեն զբաղեցրել Է Իրանի արտաքին գործերի նախարարի պաշտոնը, սակայն պաշտոնաթող Է եղել շահի ճնշման պատճառով։ Այն բանից հետո, երբ 1962 թվականի օգոստոսի 15-ին Նյու Յորքում համաձայնագիր ստորագրվեց Նիդեռլանդական Նոր Գվինեայի տարածքները Ինդոնեզիայի վերահսկողության տակ հանձնելու մասին, արևմտյան Նոր Գվինեայի տարածքները հանձնվեցին ՄԱԿ-ի ժամանակավոր վարչությանը։ ՄԱԿ-ի ԱՆԳ-ում ձևավորված վարչակազմը ստացել Է ՄԱԿ-ի ժամանակավոր գործադիր իշխանության անվանումը։ Նաև ձևավորվել է խաղաղապահ զորակազմ, որը հայտնի է որպես Արևմտյան Նոր Գվինեայում ՄԱԿ-ի անվտանգության ուժեր։ Կառավարչի պաշտոնակատար է դարձել Գվատեմալայի ներկայացուցիչ Խոսե Ռոլզ-Բենեթը, այնուհետև, որպես մշտական ադմինիստրատոր նրան փոխարինել է Ջալալ Աբդեն։ Նա այդ պաշտոնը զբաղեցրել է ընդհուպ մինչև 1963 թվականի մայիսի 1-ը, երբ ՄԱԿ-ի ժամանակավոր գործադիր իշխանությունը վայր է դրել իր լիազորությունները՝ արևմտյան Նոր Գվինեայի կառավարումը փոխանցելով ինդոնեզական իշխանություններին։

Ջալալ Աբդեն գրել «Քառասուն տարի դատական համակարգում, քաղաքականությունում և դիվանագիտությունում։ Իրանում և աշխարհում» գիրքը։

## Ծանոթագրություններ

## Գրականություն
* دولتهای ایران از میرزا نصرالله خان مشیرالدوله تا میرحسین موسوی. وزارت فرهنگ و ارشاد اسلامی. تهران: سازمان چاپ و انتشارات، ۱۳۷۸. ISBN 964-422-147-8

Կատեգորիա:Թեհրան քաղաքում մահացածներ
Կատեգորիա:Իրանի քաղաքական գործիչներ
Կատեգորիա:Իրանցիներ
Կատեգորիա:Իրանցի դիվանագետներ
Կատեգորիա:Արտաքին գործերի նախարարներ
Ահաբեկչություն «Թևեր» Ռոք-փառատոնում

**Ահաբեկչություն [[«Թևեր» Ռոք-Ֆեստիվալում|«Թևեր» Ռոք-փառատոնում]]**, տեղի է ունեցել 2003 թվականի հուլիսի 5-ին «Տուշինսկայա» մետրոյի և Մոսկվայի Տուշինի օդանավակայանի մոտ։

## Ահաբեկչություն
Պաշտոնական վարկածի համաձայն՝ «Թևեր» փառատոնում իրեն պայթեցրել է 20-ամյա չեչեն Զուլիհան Էլիխաջիևան։ Նա գործի է դրել պայթուցիկ սարքը, սակայն այն չի պայթել։ 15 րոպե անց Էլիխաջիևայից մի քանի քայլ հեռավորության վրա իրեն պայթեցրել է մեկ այլ մահապարտ ահաբեկիչ՝ 26-ամյա Զինաիդա Ալիևան։

## Զոհեր
Պայթյունի հետեւանքով 11 մարդ զոհվել է տեղում, իսկ առնվազն 60-ը տարբեր աստիճանի վնասվածքներով տեղափոխվել են Մոսկվա քաղաքի հիվանդանոցներ։ Չորս վիրավորներ հետագայում մահացել են պայթյունի հետևանքով ստացած վնասվածքներից։

## Հիշողություն
Երկրորդ մահապարտի իրականացրած պայթյունի վայրում  տեղադրվել է ահաբեկչության զոհերի անուններով հուշաքար։

## Ծանոթագրություններ

Կատեգորիա:Մոսկվայում իրականացված ահաբեկչական գործողություններ
Բարնեթ Գիբս

**Բարնեթ Գիբս** (, ), ամերիկացի իրավաբան և քաղաքական գործիչ, Տեխասի 15-րդ փոխնահանագապետ։

## Կենսագրություն
Բարնեթ Գիբսը ծնվել է 1851 թվականի մայիսի 19-ին Յազու Սիթիում, Միսսիսիպի նահանգ՝ Քուինսի Դիբրելի և Սալի (ի ծնվե՝ Դորսի) Գիբսերի ընտանիքում։ 1868 թվականին Մոբիլում (Ալաբամա) ավարտել է Սփրինգ Հիլ քոլեջը, 1870 թվականին՝ Վիրջինիայի համալսարանը, իսկ 1873 թվականին՝ Քումբերլանդի համալսարանի իրավաբանական ֆակուլտետը։

1873 թվականի օգոստոսին Գիբսը տեղափոխվել է Դալաս, որտեղ սկսել է աշխատել որպես փաստաբան։ 1876 թվականի հուլիսին ամուսնացել է Սալի Հայնսի՝ տեղի առևտրականի դստեր հետ։ Նրանք ունեցել են երկու դուստր և երկու որդի։

Մինչև 1882 թվականին Տեխասի սենատ ընտրվելը Գիբսը երեք ժամկետ (1876-1882) ծառայել է Դալասի վերահսկիչի պաշտոնում։ Թեև նա օրենսդրական ժողովի ամենաերիտասարդ անդամն էր, նրա բանավեճները և հռետորական հմտությունները Գիբսին շատ շուտ հայտնիություն բերեցին։ Նա պաշտպանում էր ֆերմերների օրենքները, որի ներկայացուցիչները 1884 թվականներին նրան դեմոկրատական կուսակցությունից առաջադրցեին փոխնահանագապետի պաշտոնի։ 1885 թվականի ամռանը, երբ Ջոն Այրլենդը մասնակցում էր Նոր Օռլեանի համաշխարհային ցուցահանդեսին, Գիբսն իրականացնում էր նահանգապետի պարտականությունները։

1886 թվականից հետո Գիբսը շարունակում էր զբաղվել փաստբանական գործունեությամբ։ 1891 թվականի գարնանը նա սկսել էր կազմակերպել դեմոկրատական ակումբներ, որոնցում քննարկվում էին ֆերմերների խնդիրները։ Թեև Գիբսն օրինապահ էր Դեմոկրատական կուսակցությանը, 1891 թվականի վերջին նրան հեռացնում են կուսակցությունից և 1896 թվականի սկզբին Բարնեթը դառնում է պոպուլիստ։ Թերթային հոդվածների շարքը տալիս էր նրան Ժողովրդական կուսակցության քարտուղարի համբավ։

1896 թվականին Գիբսը Ժողովրդական կուսակցության կողմից առաջադրվում էր ԱՄՆ կոնգրես, իսկ 1898 թվականին եղել է նահանագապետի թեկանծու, սակայն ստացել է ընտրյալների ընդամենը 28 %-ը։ 1899 թվականին նա վերադարձել է Դեմոկրատական կուսակցություն, իսկ 1900 թվականին աջակցել է Ուիլյամ Ջենինգս Բրայանին՝ ԱՄՆ նախագահի պաշտոնին նրա երկրորդ նախընտրական արշավի ժամանակ։ Հետո Գիբսը հեռացել է քաղաքականությունից և սկսել է զբաղվել անշարժ գույքի և արդյունահանող արդյունաբերության առևտրով։

Նա եղել է «Օդդֆելոուզ» մերձմասոնական ընկերության և մեթոդիստական եպիսկոպոսական Յուգա եկեղեցու անդամ։

Բարնեթ Գիբսը մահացել է 1904 թվականի հոկտեմբերի 4-ին, Դալասում և հուղարկավորվել է Օքլենդ գերեզմանատանը։

## Արտաքին հղումներ
* 
* 

Կատեգորիա:1904 մահեր
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Կարմեն կղզի

**Կարմեն կղզի** տեղակայված Կալիֆորնիական ծովածոցում։ Ունի 37,000 ակր (15,000 հա)։ Կղզում է գտնվում Լեորտո ազգային պարկը, որն ընդգրկված է ՅՈՒՆԵՍԿՕ-ի ժառանգության ցանկում (կղզիները գտնվում են Կալիֆորնիայի ծոցի պաշտպանված տարածքներում)։

## Պատմություն
Կղզու հյուսիսարևելյան վերջնամասում գտնվող մակըթացային ծովախորշում գտնվում է աղ արտադրող ընկերություն, որը աշխատեցնում է Salians del Pacifico SA de CV ընկերությունը։ Նավահանգստային ջրամբարի մնացորդնորը դեռ գտնվում են ծոցի ափին։

## Շրջակայքը
### Կլիմա
Կղզում իշխում է անապատային կլիմա, որը նման է Սոնարանտ անապատի կլիմային։

**<big>Պահպանում</big>**

Կղզին պահպանելու փորձերը սկսվել են 1996 թվականին, երբ Վիդա Սիլվեստրե կազմակերպությունը, AC-ն և Salinas del Pacifico SA de CV ընկերությունները սկսեցին համագործակցություն՝ պահապանելու բուսական և կենդանական աշխարհը։ Իսլա դել Կարմենն աջակցում է շատ թռչնատեսակների, ինչպիսիք են շականակագույն երկկտուցը, մկրատավոր պոչով թռչունը, Էրվիգը և կապույտ ոտքավորը, ինչպես նաև սողունների և կրծող կաթնասունների պահպանության։ Կղզու տարածքում կան ձվադրող կենդանիներ, ինչպիսիք են՝ դեղնավուն գայլը, բազեն, ամերիկյան ոստկեր։

1995 թվականից կղզում սկսվել է եղջերավոր ոչխարների բուծումը։

## Ծանոթագրություններ

## Արտաքին հղումներ
*Frommers.com: Loreto (Baja California Sur)
* National Geographic.com: photo 

Կատեգորիա:Կղզիներ այբբենական կարգով
Կատեգորիա:Կալիֆոռնիական ծոցի կղզիներ
Ռուստամ Գևորգյան (Մրե)

**Ռուստամ Գագիկի Գևորգյան**, նոյեմբերի 3, 1980, հայ ազգագրական և փոփ երգիչ-ստեղծագործող։

## Կենսագրություն
Ռուստամ Գևորգյանը (Մրե) ծնվել է Հայաստանի Գեղարքունիքի մարզի Մարտունի քաղաքում, մեխանիզատորի ընտանիքում։ Սովորել է Գեղհովիտի Ալեքսանդր Մյասնիկյանի անվան դպրոցում։ 1998-2000 թվականներին ծառայել է Արցախի Հադրութ քաղաքում։ 2004 թվականից բնակություն է հաստատել Էջմիածնում։ Ամուսնացած է, ունի 1 որդի և 2 դուստր։

Գրել և գործիքավորել է բազմաթիվ հայրենասիրական, ազգագրական և փոփ երգեր։ Հեղինակն է «Միայնակ գայլ», «Տանկիստներ», «Դուշման Ռաֆո», «Բանակ» և այլ ազգագրական երգերի։

Շրջագայություններով հանդես է եկել Ռուսաստանի մի շարք քաղաքներում. 2012 թվականին՝ Տամբով, Տվեր, Սամարա, Սիզրան, Չելյաբինսկ, Օմսկ, Բրյանսկ, Օկտյաբրսկ (Բաշկիրիա), 2016 թվականին՝ Կալուգա, Մոսկվա։

## Ալբոմներ
* Լուսինե քեզ (2005)
* Կարոտի ճամփա (2007)
* Մեկ լուսաբաց (2009)
* Չար մարդիկ (2016)

## Սոցիալական կայքեր
* Ֆեյսբուք
* Յութուբյան պաշտոնական ալիք

## Ծանոթագրություններ

## Արտաքին հղումներ
* Հեղինակային երգերի հոբելյանական 5-րդ համերգ, 2018

Կատեգորիա:Փոփ երաժիշտներ
Մալա Արավինդան

**Մալա Արավինդան** (, ), հնդիկ կատակերգու դերասան, նկարահանվել է մալայալամ լեզվով ֆիլմերում։

## Կենսագրություն
Արավինդանը ծնվել է Էրնակուլամում 1941 թվականին։ Շատ չանցած՝ տեղափոխվել է Տրիսուրի շրջանի Մալա քաղաք, որտեղ աշխատանք է ստացել նրա մայրը։ Հետագայում այդ քաղաքի անվանումը նախածանց է դարձել նրա անվան համար։ Դպրոցից հետո Մալան միացել է թատրոնի թատերախմբի երաժշտական անսամբլին՝ որպես տաբլա նվագող։ Մի անգամ «*Thalavattom»* պիեսի ժամանակ նա փոխարինել է հիմնական դերասանին։ Արդյունքում նրա տաղանդը նկատելի է դարձել, և սկզբում ստացել է փոքր, իսկ հետո նաև առանցքային երկրորդական դերեր։

Հաջորդ 12 տարիներին Արավինդանը տարբեր թատերախմբերի հետ մեկնել է հյուրախաղերի։ 1978 թվականին նրա աշխատանքը պարգևատրվել է Կերալի ակադեմիայի Սանգիտ Նատակ մրցանակով` «*Nidhi*» պիեսում տղամարդու լավագույն դերակատարման համար։

Նրա առաջին ֆիլմը պետք է լիներ «*Ente Kunju*»-ն, բայց այն այդպես էլ չներկայացվեց վարձույթի։ Արդյունքում Արավինդանը առաջնելույթեց «*Sindooram*» (1976) ֆիլմով։ Կինոյում 37 տարվա գործունեության ընթացքում նա նկարահանվել է 400 ֆիլմում։ Կինոքննադատների Կերալյան ասոցիացիան խրախուսել է նրա ներդրումը 2013 թվականին շնորհած «Chalachitraprathibha Puraskar» մրցանակով։ Նրա վերջին ֆիլմը «*Lal Bahadur Shastri*»-ն էր (2014)։

Մալան հայտնի էր դերասանական տարբեր հնարներով, այդ թվում՝ հատուկ ժեստերով, ձայնային վարիացիաներով և ծիծաղի յուրահատուկ ոճով։

## Անձնական կյանք
Արավինդանն ամուսնացել է Աննայի հետ 1971 թվականին՝ 5 տարի հարաբերություններից հետո։ Վերջինս դավանում էր քրիստոնեություն, բայց հետագայում փոխել է իր անունը՝ անվանակոչվելով Գիտա (առանց կրոնը փոխելու)։

## Ծանոթագրություններ

Կատեգորիա:Դերասաններ այբբենական կարգով
Կատեգորիա:Կատակերգուներ
Կատեգորիա:Հնդիկ դերասաններ
Բադուրա Աֆղանլի

**Բադուրա Մելիք ղիզի Աֆղանլի** (, ), ադրբեջանցի նկարիչ, Ադրբեջանի առաջին կին թատրոնի նկարիչներից մեկը, Ադրբեջանական ԽՍՀ արվեստի վաստակավոր գործիչ (1949), Ադրբեջանի Ժողովրդական արտիստ  (1974);

## Կենսագրություն
Բադուրա Աֆղանլին ծնվել է 1912 թվականի հոկտեմբերի 25-ին Բաքվում։ Ավարտել է Բաքվի մանկավարժական ուսումնարանը (1929): 1931 թվականին ՝ավարտել է Բաքվի գեղարվեստի դպրոցը։ Նա ստեղծել է զգեստների ձևավորում թատրոնում ներկայացումների համար (Ուզեիր Հաջիբեկովի «Լեյլի և Մեջնուն», Զուլֆիկար Հաջիբեկովի «Աշուղ-Գարիբ», Հուսեյն Ջավիդի «Շեյխ Սանան», Ջաֆար Ջաբարլիի «1905 թվականին»)։ 1938-1960 թվականներին Բադուրա Աֆղանլին աշխատել է Ադրբեջանի պետական դրամատիկական թատրոնում։ Այստեղ նա ստեղծել է էսքիզներ և նախագծել է այնպիսի ներկայացումներ, ինչպիսիք են Սուլեյման Ախունդովի «Սերը և վրեժը», Մեհթի Հուսեյնի «Սպասում», Աբդուռահիմ Հախվերդովի «Ավերված բույնը», Մաքսիմ Գորկու «Վասա Ժելեզնովան», Սամեդ Վուրղունի «Ֆարխադ և Շիրին», Ուիլյամ Շեքսպիրի «Օթելլո»։

Բադուրա Աֆղանլին շատ գործեր պահվում են Ադրբեջանի պետական թատրոնի թանգարանում և Մոսկվայի կենտրոնական թատրոնի թանգարանում։

Բադուրա Աֆղանլին մահացել է 2002 թվականի մայիսի 7-ին։

## Ծանոթագրություններ

Կատեգորիա:Ադրբեջանցի նկարչուհիներ
Over the Rainbow

**Ծիածանի վերևում** , նաև հաճախ՝ «Ինչ-որ տեղ ծիածանի վերևում» (), Հարոլդ Արլենի դասական բալադ երգը հիմնված Էդգար Հարբուրգի խոսքերի վրա։ Հատուկ գրված էր 1939 թվականի «Օզ երկրի հրաշագործը» մյուզիքլի համար, երգը կատարել էր Ջուդի Գառլենդի ու դարձել էր իր այցեքարտը։ Երգը արժանացել է "Օսկար" մրցանակի «Լավագույն երգ ֆիլմի համար» անվանակարգում։ Չնայած 1939 թվականի հուլիսի 28-ի թողարկման պաշտոնական ամսաթվին, առաջին անգամ «ծիածանի վերևում» կատարել և ձայնագրել է երգչուհի Բի Ուեյնը 1938 թվականի դեկտեմբերի 7-ին, սակայն Metro-Goldwyn-Mayer կինոստուդիան արգելել է թողարկել այդ սինգլը մինչև "Օզ երկրի Հրաշագործի" պրեմիերան (1939 թվականի օգոստոսի 25-ին)։ «Ինչ-որ տեղ ծիածանի վերևում» կատարել է Ջուդի Գառլենդը, ինչը վրդովեցրեց Ուեյնին։

## Ազդեցությունը
Կինոարվեստի ամերիկյան ինստիտուտը 2004 թվականի հունիսին հրապարակել է 100 լավագույն երգերը ֆիլմերից ցանկը, որում Over the Rainbow-ն զբաղեցրել է առաջին տեղը։ Ձայնագրող ընկերությունների ամերիկյան ասոցիացիան և արվեստի ազգային հիմնադրամը նույնպես իրենց ցուցակում կոմպոզիցիան դրել է հարյուրամյակի լավագույն երգերի առաջին տեղը։ Իրվինգ Բեռլինի White Christmas երգի հետ մեկտեղ այն դարձել է ամերիկյան զորքերի խորհրդանիշը եվրոպայում  երկրորդ համաշխարհային պատերազմի ժամանակ։
2005 թվականի ապրիլին Էդգար Հարբուրգի պատվին ԱՄՆ Փոստային ծառայությունը թողարկել է իրեն նվիրված նամականիշ, որտեղ մեջբերվել են երգի առաջին տողերը։
Երգը մտնում է բազմաթիվ ֆիլմերի սաունդթրեքերի մեջ ինչպես ("ծանոթացեք, Ջո Բլեք" և այլն) ՝ Somewhere Over The Rainbow / What A Wonderful World ՝ Իսրայել Կամակավիվոոլեի կատարմամբ ։ 
"Over the Rainbow" անունով ավիակիրը հայտնվում է 1995 թվականի "Neon Genesis Evangelion" անիմե սերիալի ութերորդ սերիայում

## Ծանոթագրություններ

Կատեգորիա:1939 թվականի երգեր
Կատեգորիա:Արիանա Գրանդեի երգեր
Կատեգորիա:Սինգլներ, որոնք ներառված են "Գրեմմի" մրցանակի փառքի սրահում
Սան Պեդրո Սուլա

**Սան Պեդրո Սուլա** (), Հոնդուրասի երկրորդ ամեմամեծ քաղաքը Տեգուսիգալպայից հետո։ Կորտես դեպարտամենտի և համանուն մունիցիպալիտետի վարչական կենտրոն։ Քաղաքի անվանումը թարգմանվում է որպես «սուրբ Պետրոսի հովիտ»։

Սան Պեդրո Սուլա քաղաքը համարվում է աշխարհի ամենավտանգավոր բնակավայրը․ այստեղ մեկ տարվա մեջ յուրաքանչյուր 100 հազար բնակչությանը համապատասխանում է 171 սպանություն։ Ամենաանվտանգ շրջանը համարվում է Կենտրոնականը (The Ring), իսկ ամենավտանգավորը՝ Ռիո Բլանկո (Rio Blanco)։

## Աշխարհագրական տեղադրություն
Տեղակայված է երկրի հյուսիս արևմուտքում, Սուլա հովտում, Կարիբյան ծովի ափից 60 կմ հեռավորության վրա։

## Պատմություն
Քաղաքը հիմնադրվել է Չոլոմա քաղաքի մոտակայքում 1536 թվականի հունիսի 27-ին Պեդրո դե Ալվարդոյի կողմից՝ Վիլյա դե Սան Պեդրո դե Պուերտո Կաբալյոս անունով։ Այդ ժամանակ Սուլայի հովտում եղել է հնդկացիներով բնակեցված 18 քաղաք։ Տարածքը ծածկված է եղել տրոպիկական անտառներով և ճահիճներով։ 18-րդ դարում քաղաքը ստացել է Սան Պեդրո Սուլա անվանումը։

Իր պատմության առաջին մի քանի տարիների ընթացքում Սան Պեդրո Սուլան եղել է Իսպանիայի դրամահատարանը, որտեղ ձուլվում էին ոսկու սալիկներ։ Քաղաքը այս ժամանակ արտադրել է Իսպանիայի ոսկու հինգերորդ մասը։ 1550-ական թվականներին դրամահատարանը տեղափոխվել է Գրասիաս ա Դիոս, այնուհետև Կոմայագուա։ Ֆրանսիական, անգլիական և հոլանդական ծովահենները բազմաթիվ անգամներ քաղաքը հասցրել են կործանման, որի արդյունքում իսպանացիները պարտավորվել են այն տեղափոխել ժամանակակից վայր՝ ծովից հեռու։ Այն հանգեցրել է քաղաքի արագ անկման՝ առևտրական ճանապարհների և հարմար կլիմայով շրջանների առանձնացման։ 1890-ական թվականներին նրա բնակչությունը կազմել է 10 հազար մարդ։ Բուռն զարգացումը սկսվել է 1920-ական թվականներին, երբ քաղաքի շուրջը սկսել են հայտնվել բանանի տնկադաշտներ։ Երկաթուղու կառուցումը հանգեցրել է քաղաքի ինդրուստացման։

Սան Պեդրո Սուլան պաշտոնապես քաղաքի կարգավիճակ է ստացել 1902 թվականի հոկտեմբերի 8-ին։

## Տեսարժան վայրեր
Սան Պեդրո Սուլայի բոլոր տեսարժան վայրերը տեղակայված են կենտրոնական շրջանում։ Քանի որ քաղաքի անվանումը թարգմանվում է որպես «սուրբ Պետրոսի հովիտ» (քաղաքի հովանավոր), դրա պատվին քաղաքում կառուցվել է մայր տաճար։ Ինչպես նաև Սան Պեդրո Սուլայում կան գեղեցիկ քաղաքապետարան և մարդաբանության թանգարան։

## Բնակչություն
2013 թվականի տվյալներով բնակչությունը կազմում է 712 124 մարդ։

*Քաղաքի բնակչության դինամիկան տարիներով։*

## Տնտեսություն
Քաղաքում հիմնականում զարգացած է թեթև և սննդի արդյունաբերությունը։ Սան Պեդրո Սուլան համարվում է կարևոր տրանսպորտային կենտրոն։

## Սպորտ
Քաղաքում է տեղավորվում Հոնդուրասի ֆուտբոլի ազգային հավաքականը։

## Մշակույթում
Սան Պեդրո Սուլա քաղաքի եպիսկոպոսի պաշտոնը մինչև Հռոմեական կուրիայի հոգևորականության հարցերով կոնրեգացիայի ղեկավար դառնալը զբաղեցրել է «Երիտասարդ պապը» սերիալի դերասան կարդինալ Դյուսոլեն։

## Ծանոթագրություններ



Կատեգորիա:Հոնդուրասի քաղաքներ
Էվա Ոսկանյան

**Էվա Պավելի Ոսկանյան** (), դաշնակահարուհի, կիթառահարուհի, երգչուհի, «E.V.A.» ռոք խմբի հիմնադիր, Երևանի խամաճիկների պետական թատրոնի կոմպոզիտոր և դերասանուհի։

## Կենսագրություն
Էվա Ոսկանյանը ծնվել է 1991 թվականի հոկտեմբերի 28-ին՝ Երևանում։ Նա արձակագիր և հոգեբան Էլդա Գրինի[թոռն է։ Մայրը դաշնակահարուհի Մարինե Աբրահամյանն է, իսկ ամուսինը՝ երգահան և երգիչ Լևոն Հախվերդյանը։ 4 տարեկանից սկսել է երգել, իսկ 12 տարեկանից՝ ստեղծագործել։ 1998 թվականին ընդունվել է Երևանի Պյոտր Չայկովսկու անվան երաժշտական դպրոցը։ 2007 թվականին կազմավորել է «E.V.A.» ռոք խումբը։ 2013 թվականին ավարտել է Երևանի Կոմիտասի անվան պետական կոնսերվատորիայի դաշնամուրի բաժնի և «Ուրարտու» համալսարանի իրավաբանական հոգեբանության բաժնի մագիստրատուրան։ Էվան 2009 թվականից Երևանի խամաճիկների պետական թատրոնի կոմպոզիտորն է, իսկ 2014 թվականից նույն թատրոնում դարձել է նաև դերասանուհի։

## Ստեղծագործություններ
Էվա Ոսկանյանը ձայնագրել է 15-ից ավելի երգեր, նկարահանել է 3 տեսահոլովակ և գրել ու կատարել է ֆիլմերի համար տարբեր ստեղծագործություններ։

## Միջոցառումներ
մինի|E.V.A. ռոք խումբի շապիկը, 2007 թվական
2007 թվականին Հայաստանում, Վրաստանում, Չեխիայում և Գերմանիայում մասնակցել է բազմաթին համերգների ու փառատոների։

2011 թվականին Գերմանիայում մասնակցել է Կոմիտասի անվան մրցույթ-փառատոնին և անժանացել է «Կոմիտասի լավագույն մեկնաբան» մրցանակին։

2013 թվականին եղել է մրցույթի միակ մասնակիցն, ով մասնակցել է միաժամանակ դաշնամուրի և վոկալի մրցութային բաժիններում։ Այս միցույթում Էվա Ոսկանյանը արժանացել է «Հանդիսատեսի համակրանք» և դաշնամուրային մրցույթի 3-րդ մրցանակին։

## Մրցանակներ
Բազմաթիվ անգամ Էվա Ոսկանյանը առաջադրվել է ազգային մրցանակաբաշխության տարբեր անվանակարգերում։ Նա «Van Music Awards» և «Phoenix» մրցանակաբաշխությունների մրցանակիր է։

2015 թվականին «Հուսո առագաստ» հեղինակային երգի համահայկական փառատոնին ընդգրկվել է լավագույն տասնյակում։

## Ծանոթագրություններ

## Արտաքին հղումներ
*Էվա Ոսկանյանը` իր հաղթանակի, «Բարսայի» երկրպագու լինելու և իր գրական ստեղծագործությունների մասին

Կատեգորիա:Հայ դաշնակահարուհիներ
Կատեգորիա:Հայ երաժիշտներ
Կատեգորիա:Հայ երգիչներ
Կատեգորիա:Հայ կիթառահարներ
Լինչ Դևիդսոն

**Լինչ Դևիդսոն** (, ), ամերիկացի քաղաքական գործիչ, Տեխասի 26-րդ փոխնահանգապետ (1921-1923)։

## Կենսագրություն
Լինչ Դևիդսոնը ծնվել է 1873 թվականի հունվարի 3-ին Քոթայլում, Լուիզիանա նահանգ՝ Նիլ և Լաուրա (ի ծնե՝ Լինչ, *Lynch*) Դևիդսոնների ընտանիքում։ Նրա հայրը շոտլանդական ծագման էր, իսկ մայրը՝ իռլանդական։ Նրա ծնունդից հետո ընտանիքը տեղափոխվել է Տեխաս և բնակություն է հաստատել Գրոսբեկ քաղաքում։ Այդտեղ 1887 թվականին Լինչն ավարտել է դպրոցը։

Դպրոցն ավարտելուց հետո Դևիդսոնը որոշել է դառնալ փայտարդյունաբերող։ Նա փորձում էր սովորել այդ ոլորտի բոլոր կողմերը, և Մեքսիկայում հինգ տարի աշխատել է որպես առևտրային գործակալ։ Դրանից հետո որոշել է զբաղվել սեփական բիզնեսով և 1896 թվականին Լարեդոյում բացել փայտի սեփական պահեստ։

1897 թվականին Լինչ Դևիդսոնը տեղափոխվել է Հյուստոն և շարունակել է գործունեություն ծավալել անտառօգտագործման, փայտի մշակման և վաճառքի ուղղությամբ։ Վերջ ի վերջո 1921 թվականին այդ բոլոր ստորաբաժանումները միավորվել են *Lynch Davidson and Company* միասնական ընկերության մեջ։

Զուգահեռաբար Դևիդսոնը սկսել է զբաղվել քաղաքական գործունեությամբ։ 1918 թվականին ընտրվել է Տեխասի ներկայացուցիչների պալատ և 1919 թվականին սկսել է իր աշխատանքը Տեխասի օրենսդրական ժողովում։ Նույն տարի նրան նշանակել են Տեխասի սենատոր` ավարտին հասցնելու Ռ․ Մ․ Ջոնսթոունի չվերջացրած ժամկետը։ Դևիդսոնը աշխատել է Տեխասի սենատում 1920 թվականից մինչև 1921 թվականի սկիզբը։

1920 թվականին Դևիդսոնը որպես թեկնածու մասնակցել է Տեխասի փոխնահանգապետի ընտրություններին՝ Տեխասի ապագա նահանգապետ Փեթ Մորիս Նեֆի հետ միասին։ Նրանք հաղթանակ են տարել, և Դևիդսոնը աշխատել է փոխնահանագապետի պաշտոնում 1921 թվականի հունվարից մինչև 1923 թվականի հունվարը։

Դրանից հետո Դևիդսոնը վերադարձել է Հյուստոն և նորից սկսել է զբաղվել բիզնեսով։ Նա շարունակում էր գլխավորել *Lynch Davidson and Company*, որը դարձել էր ԱՄՆ-ի հարավ-արևմուտքի փայտամշակման գլխավոր ընկերություններից մեկը։ Նա նաև գլխավորում էր երկու բանկ (*Second National Bank* և *First Texas Joint Stock Land Bank*)։

Լինչ Դևիդսոնը մահացել է 1952 թվականի հունվարի 27-ին, Հյուստոնում՝ 79 տարեկան հասակում և հուղարկավորվել է Հոլիվուդի գերեզմանատանը։

## Ծանոթագրություններ

Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի գործարարներ
Զիգինշոր (քաղաք)

**Զիգինշոր** (), քաղաք, որը գտնվում է Սենեգալի հարավային մասում, համանուն մարզի վարչական կենտրոնը։ Այն նաև Զոգինշոր շրջանի է և ամբողջ Կազամանս հարավային շրջանի կենտրոնն է։

## Պատմություն
Առաջին եվրոպացիները, որոնք ոտք են դրել այս տարածքներ, եղել են պորտուգալական արշավախնբի անդամները 1457 թվականին Ալվիզե Կադամոստոյի գլխավորությամբ։ Արշավախումբը կազմակերպել էր պորտուգալացի արքայազն Հենրի Խովագնացը, սակայն առաջին բնակավայրը պորտուգալացիների կողմից հիմնադրվել է 1645 թվականին։ 1886 թվականին Զիգինշորն անցել էր Ֆրանսիայի իշխանության տակ։ Գվինեա Բիսաուի անկախության համար մղված պատերազմի ժամանակ քաղաքը ենթարկվել է գնդակոծության պորտուգալական զորքերի կողմից (Զիգինշորը գտնվում է Գվինա Բիսաույի անմիջական հարևանությամբ, որն այդ ժամանակ եղել է պորտուգալական գաղութ), որոնք հետապնդել են այնտեղ թաքնված Գվինեայի և Կաբո Վերդեի անկախության աֆրիկյան կուսակցության ջոկատներին։

## Բնակչություն
Զիգինշորը երկրի բազմազգ քաղաքներից մեկն է, որտեղ բնակվում են մանդինկաներ, դիոլներ, վոլոֆներ, ֆուլբեներ, սոնինկեներ և այլ ժողովուրդների ներկայացուցիչներ։

2013 թվականի տվյալներով՝ քաղաքի բնակչությունը կազմել է 169,708 մարդ։

*Քաղաքի բնակչության թվաքանակի դինամիկան ըստ տարիների.*

## Տնտեսություն
Զիգինշորը գտնվում է Կազամանս գետի ստորոտին հոսանքներում՝ նրա գետաբերանից ոչ հեռու, ծովի մակարդակից 15 մետր բարձրության վրա։ Քաղաքի նավահանգստի միջոցով քաղաքից արտահանվում են ածուխ և երկաթի հանքաքար։ Քաղաքում կա գետնանուշի կարագի արտադրություն։ Քաղաքն ունի նաև օդանավակայան։

## Կլիմա
Քաղաքի կլիման բնութագրվում է որպես արևադարձային։ Տեղումների տարեկան միջին նորմը կազմում է շուրջ 1550 միլիմետր։

## Քույր քաղաքներ

## Ծանոթագրություններ

## Արտաքին հղումներ
* 

Կատեգորիա:Աֆրիկայի բնակավայրեր
Կատեգորիա:Բնակավայրեր այբբենական կարգով
Կատեգորիա:Նավահանգստային քաղաքներ
Կատեգորիա:Պորտուգալիայի նախկին գաղութներ
Կատեգորիա:Պորտուգալիայի պատմություն
Կատեգորիա:Սենեգալ
Սայմոն Ռայթ

**Սայմոն Ռայթ** (անգլ․ *Simon Wright,* ), բրիտանական թմբկահար, որը հայտնի է *[[AC/DC]]*  և *Dio* խմբերում աշխատանքով։

## Կենսագրություն
Դեռ մանկուց սկսել է թմբուկ նվագել։ Նրա վրա ազդեցություն են ունեցել Քոզի Փաուելը, Թոմի Օլդրիջը և Ջոն Բոնեմը։ Պրոֆեսիոնալ կարիերան սկսել է «A II Z» խմբում, որը հիմնադրվել է 1979-ին Մանչեսթրում և պատկանում էր բրիտանական հևի մետալի նոր ալիքին։ Խումբը ճանաչում էր ձեռք բերել՝ դառնալով բավականին հայտնի հարազատ Մանչեսթրում։ Խմբին նաև հաջողվել է պայմանագիր կնքել «*Polydor Records*»- ի հետ։ Սակայն որոշ ժամանակ անց խումբը քայքայվել է։ 1983 թվականին Սայմոնը դարձել է *AC/DC-ի* թմբկահար՝ հեռացած Ֆիլ Ռադի փոխարեն։ Ռայթի մասնակցությամբ ձայնագրվել է երեք ալբոմ՝ *Fly on the Wall, [[Who Made Who]] և [[Blow Up Your Video|Blow up Your Video]]*։ Ռայթը լքել է խումբը 1989 թվականին և նրան փոխարինել է  Քրիս Սլայդը։ Դրանից հետո Ռայթը նվագել է *Rhino Bucket* խմբում։

1990-91 և 1998-2010 թվականներին Ռայթը նաև նվագել է *Dio* խմբում։ Նրա մասնակցությամբ ձայնագրվել են *Lock up the Wolves, Magica, Killing the Dragon, Master of the Moon, Evil or Divine - Live in New York City և Holy Diver* *- Live* ալբոմները։

Բացի խմբերից, նա համագործակցել է նաև *UFO-ի, Michael Schenker Group-ի և John Norum-ի* հետ։

Իր կյանքի կարևոր իրադարձությունների մասին հարցին Սայմոնը պատասխանել է հետևյալը․

## Սկավառակագրություն

;*AC/DC*

* *Fly on the Wall* (1985)
* *[[Who Made Who]]* (1986)
* *[[Blow Up Your Video]]* (1988)

;*Dio*

* *Lock up the Wolves* (1990)
* *Magica* (2000)
* *Killing the Dragon* (2002)
* *Master of the Moon* (2004)

;*Rhino Bucket*

* *Pain* (1994)
* *PAIN & Suffering* (2007)
* *The Hardest Town* (2009)

ուրիշներ

**John Norum — Worlds Away (1996)*
**Tim «Ripper» Owens — Play My Game (2009)*
**Mogg/Way — Chocolate Box (1999)*

## Ծանոթագրություններ

## Աղբյուրներ
* musicbrains — Սայմոն Ռայթ
* discogs — Սայմոն Ռայթ

Կատեգորիա:Հունիսի 19 ծնունդներ
Կատեգորիա:1963 ծնունդներ
Կատեգորիա:Բրիտանացի թմբկահարներ
Ջոն Ուոթս

**Ջոն Ուոթս** (, ), ամերիկացի կինոռեժիսոր, պրոդյուսեր և սցենարիստ։ Ամենից շատ հայտնի է որպես «Marvel-ի կինեմատոգրաֆիական տիեզերքի»  «Սարդ-մարդ։ Տունդարձ» և դրան հաջորդող «Սարդ-մարդ. Տնից հեռու» սուպերհերոսների մասին պատմող ֆիլմերի ռեժիսոր։ Նա նաև «Ծաղրածու» սարսափ ֆիլմի, «Ոստիկանական մեքենա» թրիլերի ռեժիսորը և համահեղինակ է, ինչպես նաև *Onion News Network* հեռուստասերիալի բազմաթիվ դրվագների ռեժիսորը։

## Կենսագրություն
Ուոթսը ծնվել և մեծացել է Ֆաունթեինում, Կոլորադո։ Նա ֆիլմերի մասին սովորել է ամեն ինչ Նյու Յորքի համալսարանում։

Մինչ ֆիլմերի ռեժիսոր դառնալը, Ուոթսը գովադներ էր պատրաստում «Պարկ Փիքչըրս» ընկերության համար։

Նա ամուսնացել է պրոդյուսեր Դիան ՄակԳունիգելի հետ։

## Ֆիլմային կարիերա
Ուոթսի կարիերան սկսվեց կարճամետրաժ «Կավի հպարտություն․ լինել կավ Ամերիկայում» ֆիլմով։ Վերջինս անիմացիոն ֆիլմ էր, որը գեների հիմնահարցերի մասին երգիծանք էր, որի գլխավոր հերոս Սթիվ Թոմփսոնը հանդես է գալիս որպես «կավ»։ Հաջորդ տասնամյակում Ուոթսը շարունակեց աշխատել կարճամետրաժ ֆիլմերում, ինչպես նաև ռեժիսոր էր տարբեր արտիստների երաժշտական տեսահոլովակների համար, այդ թվում՝ Ֆետբոյ Սլիմի և Հեռուստատեսության ռադիոյի համար։

Ուոթսի գեղարվեստական ռեժիսորական դեբյուտը 2014-ի սարսափ ֆիլմն էր՝ «Ծաղրածուն»։ Ուոթսը և իր ընկերները կեղծ հոլովակ էին պատրաստել այն մասին, որ հայրը վերածվել էր մարդասպան ծաղրածուի՝ նկուղում գտնված հին զգեստները փորձելուց հետո։ Հոլովակը ՅուԹուբում տեղադրելուց հետո Ուոթսը մոտենում էր  Էլի Ռոթին՝ առաջարկելով արտադրել խաղարկային տարբերակ։

Ուոթսի հաջորդ ֆիլմը 2015 թվականի թրիլեր «*Ոստիկանների ավտոմեքենան» էր։* Ֆիլմը երկու երիտասարդ տղաների մասին է, որոնք գողանում են լքված ոստիկանական մեքենան, և նրանց սկսում է հետապնդել դրա մարդասպան սեփականատերը՝ Շերիֆը, որը խաղում էր Քեվին Բեկոնը։ Հարցազրույցում Ուոթսը բացատրեց, որ ֆիլմի գաղափարը ծագել է այն երազից, որ նա տեսել է դեռ երեխա ժամանակ։

Հետո Ուոթսը դարձավ «Սարդ-մարդ․ Տունդարձ» ֆիլմի ռեժիսորը։ Ուոթսոնն այնքան վճռական էր տրամադրված դառնալ այդ ֆիլմի ռեժիսորը, որ խոստովանեց, որ ինքը «անհանգստացրել է» Մարվելին՝ ուղարկելով նրանց կեղծ տեսահոլովակներ, որոնք նա պատրաստել էր «Սարդ մարդ» ֆիլմի համար։ Նա նաև խոստովանում էր, որ շատ զարմացած էր և չգիտեր, որ պատրաստվում էր գործը ձեռք բերել մինչև վերջին պահը։

Ուոթսը դարձավ նաև 2019 թվականի «Սարդ-մարդ․ Տնից հեռու» ֆիլմի ռեժիսորը։Ըստ տեղեկությունների՝ նա շատ է կապվել այդ ֆիլմի հետ՝  նույնիսկ սկսելով հավաքել հազվագյուտ սարդերի ընդարձակ հավաքածու։

## Ֆիլմագրություն
### Լիամետրաժ ֆիլմեր

### Հեռուստատեսություն

### Դերեր

### Այլ պաշտոններ

## Ծանոթագրություններ

## Արտաքին հղումներ

* 
* 

Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:Նյու Յորքի համալսարանի շրջանավարտներ
Կատեգորիա:Ամերիկացի ռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի պրոդյուսերներ
Լուկա Գուադանյինո

**Լուկա Գուադանյինո** (, ), իտալացի կինոռեժիսոր, սցենարիստ և պրոդյուսեր։ «Օսկարի» և «Ոսկե գլոբուսի» հավակնորդ։ «BAFTA» մրցանակի կրկնակի հավակնորդ։

## Վաղ տարիներ
Գուադանյինոն ծնվել է Իտալիայի Պալերմո քաղաքում, սիցիլացի հոր և ալժիրցի մոր ընտանիքում։ Վաղ մանկությունն անցկացրել էԵթովպիայում, որտեղ նրա հայրը պատմություն և իտալերեն է դասավանդել։ Նա ավարտել է Պալերմոյի համալսարանը, որտեղ ուսումնասիրել է գրականություն, ինչպես նաև Սապիենցի համալսարանը, որտեղ ուսումնասիրել է կինոյի պատմություն ու քննադատություն, հետագայում ներկայացնելով դիպլոմային աշխատանք ամերիկացի կինոռեժիսոր Ջոնաթան Դեմիի մասին։

## Կարիերա
Առաջին անգամ միջազգային ճանաչում է ստացել 2005 թվականին իր «Մելիսա. անձնական օրագիր» ֆիլմի շնորհիվ։ Բազմիցս համագործակցել է Թիլդա Սուինթոնի հետ, ներառյալ «Պրոտագոնիստներ» (1999), «Ես սերն եմ» (2010), «Մեծ ալիք» (2015) և «Սուսպիրիա» (2018) ֆիլմերը։

## Անձնական կյանք
Գուադանյինո բացահայտ գեյ է։ Նրա գործընկերն է իտալացի կինոռեժիսոր Ֆերդինանդո Սիտո Ֆիլոմարինոն, ով աշխատել է որպես ռեժիսորի երրորդ ասիստենտ Գուադանյինոյի բազմաթիվ ֆիլմերի վրա։ Նա ապրում և աշխատում է 17-րդ դարի պալատում՝ Կրեմայի կենտրոնում։

## Ֆիլմագրություն
### Լիամետրաժ ֆիլմեր

* Պրոտագոնիստներ (1999)
* Մելիսա․ անձնական օրագիր (2005)
* Ես սերն եմ (2010)
* Անգիտակից իտալական (2011)
* Մեծ ալիք (2015)
* Կոչիր ինձ քո անունով (2017)
* Սուսպիրիա (2018)

### Կարճամետրաժ ֆիլմեր
* Այստեղ (1997)
* Սըրֆեր (2000)
* Թիլդա Սուինթոն․ Սիրո գործոն (2002)
* Քաղաքակիրթ աշխարհ (2003, վավերագրական)
* Լոտուս (2003, վավերագրական)
* Գյուղացիական սնունդ (2004, վավերագրական)
* Մաս երկրորդ (2007)
* Դեստինի (2012)
* Այստեղ (2012)
* Մեկ գումարած մեկ (2012)
* Բերտոլուչին Բերտոլուչիի մասին (2013, վավերագրական ֆիլմ)
* Զբոսանքային պատմություններ (2013)

## Ծանոթագրություններ

## Արտաքին հղումներ
* 

Կատեգորիա:21-րդ դարի կինոռեժիսորներ
Կատեգորիա:Իտալացի կինոռեժիսորներ
Կատեգորիա:Իտալացի պրոդյուսերներ
Կատեգորիա:Իտալացի ռեժիսորներ
Կատեգորիա:Իտալացի սցենարիստներ
Կատեգորիա:Կինոռեժիսորներ այբբենական կարգով
Կատեգորիա:Հռոմի Սապիենզա համալսարանի շրջանավարտներ
Կատեգորիա:Պալերմո քաղաքում ծնվածներ
Յան Սվամմերդամ

**Յան Սվամմերդամ** (, ), հոլանդացի բնագետ, հայտնի միկրոսկոպիստ և անատոմիկ, միջատաբան, կենսաբան և մեղվագետ։

Ըստ որոշ գնահատականների՝ Յան Սվամմերդամը կոչվում է «միջատների մասին ստույգ գիտության հիմնադիր», մինչև  «անատոմական միջատների գիտության հիմնադիր»։ Նրա գործունեությունը բարձր է գնահատել Ռ․ Ա․ Ռեոմյուրը։

## Կենսագրություն
Յան Սվամմերդամը ծնվել է դեղագործի և միջատների հավաքածու կազմողի ընտանիքում։ Նրա հայրը ապրում էր Ամստերդամին մոտ գտնվող Սվամմերդամում, որից էլ ստացել է իր անունը։ Հորից ժառանգած միջատների հավաքածուի հանդեպ հետաքրքրությունը ժառանգել է Յանը՝ շարունակելով զբաղվել դրանով նաև հետագայում։

Ավարտել է Լեյդենի համալսարանի բժշկական ֆակուլտետը (թեկնածու, 1663), ապա բժշկական կրթությունը շարունակել Փարիզում։ 1667 թվականին ալմա-մատերում բժշկական գիտությունների դոկտորի աստիճանի հայցման ժամանակ պաշտպանել է կենդանիների շնչառությանը նվիրված աշխատանք՝ «Disputatio medica inauguralis, continens selectas de respiratione positiones»

Հիմնական աշխատանքները վերաբերում են մարդու և կենդանիների, հատկապես միջատների, ինչպես նաև կակղամորթների, երկկենցաղների անատոմիային։ Առաջարկել է միջատների դասակարգում (բաժանելով դրանք 4 խմբերի)՝ հիմնականում ըստ առանձնահատկությունների և փոխակերպումների։ Եղել է պրեֆորմիզմի կողմնակից։

Մշակել է պատրաստուկելու նոր մեթոդիկա, առաջարկել պատրաստուկելու մի շարք գործիքներ, առաջինն է, ով կիրառել է անոթների մեջ ներարկման մեթոդը։ Մշակել է սրտի աշխատանքի, շնչառական շարժումների, նյարդային գրգռման ժամանակ մկանների կծկումների և այլնի գրանցման համար նախատեսված սարքեր։

Զբաղվել է նաև պրակտիկ մեղվաբուծությամբ։

Գտնվել է Ա․ Բուրինյոնի ազդեցության տակ։ Հոֆմանի «Ոջիլների տիրակալը» հեքիաթի հերոսն է։

## Ծանոթագրություններ

## Գրականություն
* 

Կատեգորիա:Լեյդենի համալսարանի շրջանավարտներ
Կատեգորիա:Հոլանդացի բժիշկներ
Կատեգորիա:Հոլանդացի կենսաբաններ
Car Radio

**Car Radio,** երգ, որը գրել և ձայնագրել է ամերիկյան Twenty One Pilots երաժշտական դուետը, սկզբնապես թողարկվել է 2011 թվականին՝ նրանց երկրորդ ստուդիական ալբոմում (*Regional at Best*)։ Այն վերաթողարկվել է 2014 թվականի մարտի 18-ին՝ որպես իրենց երրորդ ստուդիական ալբոմի (Vessel) հինգերորդ և վերջին սինգլ։

## Նախապատմություն
Երգը ոգեշնչված է այն իրադարձությամբ, որը տեղի ունեցավ ֆրոնտմեն Թայլեր Ջոզեֆի հետ` քոլեջում ուսման ժամանակ։ *Rock Sound*-ին տված հարցազրույցում նա բացատրեց, որ մի օր ուշացել է դասից և մոռացել է փակել իր ավտոմեքենայի դուռը։ Դասերից հետո նա վերադարձել է և հայտնաբերել, որ ինչ-որ մեկը սողոսկել է իր մեքենայի մեջ ու գողացել այն ամենը, ինչ եղել է, այդ թվում՝ ռադիոն, GPS-ը և իր ձայնասկավառակները։ Այդ ժամանակ Ջոզեֆը չուներ ֆինանսներ, որ փոխատուցի այն, ինչ կորցրել էր։ Առանց մեքենայի ռադիոընդունիչի հետագա աշխատանքային փորձը նրան ստիպում է գիտակցել ,որ  «երաժշտությունը կարող է շեղել ձեր ուշադրությունը և կարող է կանգնել այն ճանապարհին, որտեղ ցանկանում է գնալ ձեր միտքը»։ Երգը էլեկտրոնային երաժշտության, ռոք և փոփ երաժշտության խառնուրդ է։ Երկրորդ հատվածից հետո առավել բնորոշ են էլեկտրական կիթառի հնչյունների սինթեզատորը և մեկ մասերը։

## Երաժշտական տեսահոլովակ
Երաժշտական տեսահոլովակը, որի ռեժիսորը Մարկ Էշլեմանն էր, YouTube-ում ներբեռնվել է 2013 թվականի ապրիլի 19-ին։ Այն նկարահանվել էր համերգի ժամանակ։ Տեսահոլովակի սկզբում Թայլեը նստած է լոգասենյակի սալիկապատված հատակին և երգում, այնուհետև նա կտրում է իր մազերը, հագնում Բալակլավան և դուրս է գալիս բեմ, որտեղ նվագում է Ջոշ Դանը։ Ջոզեֆը մտնում է ամբոխի մեջ, որն սկզբում անշարժ կանգնած է, բայց երբ Թայլերը սկսում է ցատկել նրանք ցատկում են նրա հետ։ Տեսահոլովակը ավարտվում է նրանով, որ Ջոզեֆը երգում է երգի վերջին բառերը, ընկնում բեմից և էկրանը սևանում է։

2019 թվականի մայիսի դրությամբ տեսահոլովակը YouTube-ում հավաքել է ավելի քան 220 մլն դիտում։

## Համերգներ
2014 թվականի ապրիլի 13-ին Twenty One Pilots դուետը «Car Radio» երգով ելույթ ունեցավ *2014 MTV Movie Awards*-ի ժամանակ։ Նույն ամսվա 28-ին` *Late Night with Seth Meyers*-ում։ Նրանք նաև հանդես եկան  *BBC Radio 1's Big Weekend 2016*-ում մայիսի 28-ին։

## Երգերի ցուցակ

## Անձնակազմ
*Թայլեր Ջոզեֆ` վոկալ, կիթառ, դաշնամուր, ձայնային ծրագրավորում, ստեղնաշարային գործիքներ, բաս
* Ջոշ Դան` հարվածային գործիքներ, բեք-վոկալ

## Հիթշքերթներ

### Շաբաթական հիթշքերթներ

### Տարվա հիթշքերթներ

## Հավաստագրում

## Թողարկման պատմություն
}
| rowspan="1"| Fueled by Ramen
|}

## Ծանոթագրություններ

## Արտաքին հղումներ
*

Կատեգորիա:2011 երգեր
Կատեգորիա:2014 սինգլներ
Կատեգորիա:Twenty One Pilots խմբի երգեր
Ակիրա Յոշինո

**Ակիրա Յոշինո** (ճապոներեն՝ , ), ճապոնացի գիտնական-քիմիկոս, լիթիում-իոնային մարտկոցների հիմնադիրներից մեկը։ 2019 թվականին Ջոն Գուդենաֆի և Սթենլի Ուիթինգհեմի հետ քիմիայի բնագավառում արժանացել է Նոբելյան մրցանակի։

## Կենսագրություն
* 1972 թվականին ավարտել է Կիոտոյի համալսարանը։
* 1972-1994 թվականներին և 2003 թվականից առ այսօր աշխատում է «Asahi Kasei» ընկերությունում։
* 1985 թվականին պատրաստել է լիթիում-իոնային մարտկոցի նախատիպը և արտոնագրել այն։
* 1994-2003 թվականներին աշխատել է «A&T Battery Corp»-ում։
* 2005 թվականին Օսակայի համալսարանում պաշտպանել է փիլիսոփայության դոկտորի դիսերտացիան։

## Մրցանակներ
* 2004՝ ծիրանագույն ժապավենով Պատվո մեդալ,
* 2011՝ Թեյիթի Յամաձակիի մրցանակ,
* 2011՝ «C&C Prize»,
* 2012՝ IEEE մեդալ՝ բնապահպանական և անվտանգ տեխնոլոգիաների համար,
* 2013՝ Համընդհանուր էներգիա
* 2014՝ Չարլզ Սթարք Դրեյփերի մրցանակ
* 2018՝ Ճապոնիայի մրցանակ
* 2019՝ «European Inventor Award»
* 2019՝ Քիմիայի Նոբելյան մրցանակ

## Ծանոթագրություններ

Կատեգորիա:Ճապոնացի նոբելյան մրցանակակիրներ
Կատեգորիա:Ճապոնացի գիտնականներ
Կատեգորիա:Նոբելյան մրցանակի դափնեկիրներ
Կատեգորիա:Քիմիկոսներ
Կատեգորիա:Կիոտոյի համալսարանի շրջանավարտներ
Դևիդ Քեթչինգս Դիքսոն

**Դևիդ Քեթչինգս Դիքսոն** (, ), ամերիկացի քաղաքական գործիչ, Տեխասի 4-րդ փոխնահանգապետ (1853-1855)։

## Կենսագրություն
Դևիդ Քեթչինգս Դիքսոնը ծնվել է 1818 թվականի փետրվարի 25-ին Փայկ շրջանում, Միսսիսիպի նահանգ։ Երբ Դևիդը 12 տարեկան էր, նրա ընտանիքը տեղափոխվել էր Ջորջթաուն, որտեղ էլ Դիքսոնն ամուսնացել է Սոֆրինիա Մեջիի (*Sophronia L. Magee*) հետ։ 1941 թվականին ավարտել է Լեքսինգթոնի բժշկական քոլեջը։ Դրանից հետո կնոջ հետ նա տեղափոխվել է Անդերսոն, որը գտնվում է Տեխաս նահանգի Մոնտգոմերի շրջանում։

Դևիդ Դիքսոնը քաղաքական կարիերան սկսել է 1845 թվականի հունիսի 4-ին, երբ ընտրվել է Տեխաս նահանգի Մոնտգոմերի շրջանի հաշտարար դատավոր։

Դիքսոնն ընտրվել է Տեխասի ներկայացուցիչների պալատի 1-ին (1846-1847), 3-րդ (1849-1851), 4-րդ (1851-1853), 6-րդ (1856-1857) և 8-րդ (1859-1861) համագումարների անդամ։ 1851-1853 թվականներին եղել է Տեխասի ներկայացուցիչների պալատի խոսնակ։

1853 թվականին հաղթել է ընտրություններում և դարձել Տեխասի 4-րդ փոխնահանգապետ։  Տեխասի նահանգապետ Էլայշա Փիզի հետ միասին այդ պաշտոնը զբաղեցրել է 1853 թվականի դեկտեմբերի 21-ից։ 1855 թվականին Դիքսոնը դեմոկրատական կուսակցությունից մասնակցել է Տեխասի նահանգապետի ընտրություններին։ Այդ ընտրություններում նրան աջակցում էր «անգետների կուսակցությունը»։ Չնայած դրան, Դիքսոնը պարտվել է գործող հանրապետական նահանգապետ Էլայշա Փիզին։

ԱՄՆ-ի քաղաքացիական պատերազմի ժամանակ Դիքսոնը ծառայում էր որպես կապիտան ազգային աշխարհազորում։ 1863-ից 1865 թվականներին, Տեխասի օրենսդրական ժողովի 9-րդ և 10-րդ համագումարների ընթացքում, Դիքսոնը եղել է Տեխաս նահանգի սենատոր։ 1866 թվականի սեպտեմբերի 1-ին նշանակվել է Հանթսվիլի բանտի ֆինանսական գործակալ, և նրա գործունեությունն այդ պաշտոնում բարձր է գնահատվել Տեխասի նահանգապետ Ջեյմս Թրոքմորթոնի կողմից։

1867 թվականին Դևիդ Դիքսոնը հեռացել է ծառայությունից և շարունակել է իր բժշկական գործունեությունը Գրիմս շրջանում։

Դևիդ Քեթչինգս Դիքսոնը մահացել է 1880 թվականի հունիսի 5-ին՝ 62 տարեկան հասակում և հուղարկավորել է Անդերսոն քաղաքի ընտանեկան գերեզմանատանը։

## Ծանոթագրություններ

Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ